

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

 **OPĆINSKO VIJEĆE**

***KLASA: 021-05/19-06/03***

***URBROJ:2188/12-04-19-1***

***Tovarnik, 22.3.2019.***

 ***ZAPISNIK*** *(neusvojeni)*

***sa 16. sjednice Općinskog vijeća Općine Tovarnik održane***

***22.3. 2019. godine u Općinskoj vijećnici Općine Tovarnik s početkom u 19,00 sati***

*Nazočni vijećnici: 1.Dubravko Blašković, predsjednik*

 *2. Tomislav Ciprić*

 *3. Melita Mijić*

 *4. Franjo Ćuk,*

 *5. Marijan Filić*

 *6. Dražen Beljo*

 *7. Klaudija KOlarević*

 *8 .Tatjana Vuko-Pejak,*

 *9. Marta Balić*

 *10.Josip Dević*

 *11. Zlatko Kvesić*

 *12. Marijan Balić*

*Odsutni vijećnici: Ljiljana Alivojvodić*

*Utvrđena je nazočnost dvanaest vijećnika.*

*Ostali nazočni: Ruža V. Šijaković, načelnica, Jasmin Budinski, zamjenik načelnice, Katarina Mađarević, pročelnica*

*Zapisničar: Katarina Mađarević*

*Predsjedavajući Dubravko Blašković, predsjednik Općinskog vijeća pozdravio je nazočne, te dao na glasovanje sljedeći:*

***DNEVNI RED:***

1 Usvajanje zapisnika sa 15. sjednice Općinskog vijeća Općine Tovarnik od 11.2.2019.,

2. Izvješće Načelnice 1.7.-31.12.2018.

3. Prijedlog Odluke o izmjeni i dopuni Odluke o visini paušalnog poreza

4. Prijedlog odluke o novčanoj naknadi za zamjenika za obnašanje dužnosti bez zasnivanja radnog odnosa (volonterski)

5. Prijedlog Odluke o II. Izmjeni i dopuni Odluke o grobljima

6. Prijedlog Odluke o davanju suglasnosti na Opće uvjete Eko Jankovci d.o.o.

7. Prijedlog Odluke o imenovanju sudaca porotnika

8. Prijedlog Odluke o imenovanju Povjerenstva za zakup i Povjerenstva za prodaju poljoprivrednog zemljišta u vlasništvu RH

9. Prijedlog Odluke o osnivanju postrojbe civilne zaštite

10. Prijedlog Odluke o odabiru i dodjeli koncesije za obavljanje dimnjačarskih poslova

11. Prijedlog Odluke o zonama sanitarne zaštite izvorišta „Banovina“ Tovarnik

12. Prijedlog Odluke o usvajanju Izvješća Plana upravljanja imovinom

13. prijedlog Odluke o usvajanju Izvješća o provedbi Plana gospodarenja otpadom

14.1. Prijedlog Odluke o usvajanju godišnjeg izvještaja o izvršenju ProračunaOpćine Tovarnik za 2018. godinu

14.2. Prijedlog Odluke o raspodjeli rezultata

14.3. Izvješće o izvršenju Programa gradnje kom. infrastrukture

14.4. Izvješće o izvršenju Programa održavanja kom. Infrastrukture

14.5. Izvješće o utrošku sredstava ostvarenih zakupa i koncesija poljoprivrednog zemljišta

 15. Prijedlog Odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela

16. Razno

**Načelnica** traži dopunu Dnevnog reda: Uz točku 14.1. prijedlog Odluke o usvajanju godišnjeg izvještaja o izvršenju Proračuna ide i usvajanje izvješća o planu razvojnih programa, te dopuna točke 15., prijedlog koeficijenta za voditelja projekta „#suDjeluj“, te dodaje se točka 16. prijedlog Odluke od Ispravku Odluke, po uputi Ureda državne uprave, nadzora zakonitosti, pa je 17. točka Razno.

PREDSJEDNIK daje Dnevni red i dopune na glasanje:

*Dnevni red usvojen j e d n o g l a s n o.*

***AD. 1.***

*Predsjedatelj daje na raspravu i usvajanje Zapisnik sa 15. Sjednice Općinskog vijeća od*

*11.2.2019.*

*Vijećnik Beljo je uputio primjedbu da je Zapisnik šturo napisan.*

*Predsjedatelj je odgovorio da je on od 2013. vijećnik i da su uvijek takvi zapisnici bili, jedino otkad je pročelnica to počela voditi, donosi se u širem obliku, te da nije protivnik ni skraćenog ni proširenog zapisnika.*

*Pročelnica se izjasnila da usvaja primjedbu i da će pisat proširenije zapisnike.*

*Predsjedatelj daje Zapisnik na usvajanje:*

*Zapisnik sa 15. sjednice Općinskog vijeća j e d n o g l a s n o je usvojen.*

***AD.2.***

*Pod točkom 2. Izvješće* Načelnice 1.7.-31.12.2018.

Načelnica je obrazložila da je zakonska obveza da 2 puta godišnje podnosi izvješće.

Vijećnica Vuko-Pejak: „Kojem broju obrtnika je isplaćen navedeni iznos 122.460,00 kn?“

Načelnica: „Bilo je 6 mjera, kupovina inventara, najviše je iskoristilo mjeru za zapošljavanje, a 5 mjera je iskorišteno, neki su se i na dvije mjere javili.“

Vijećnica Vuko-Pejak: „Zanima me i ovaj iznos od 425.000,00kn za uređenje centra?“

Načelnica: „U taj iznos su uračunate i staze.“

Predsjedatelj daje 2.točku na glasanje:

 Općinsko vijeće donosi:

***Odluku o* usvajanju Izvješća Načelnice 1.7.-31.12.2018.**

*Odluka donesena j e d n o g l a s n o.*

*( 12 vijećnika je glasovalo ZA)*

**A.D.3.**

*Pod točkom 3. Prijedlog Odluke o izmjeni i dopuni Odluke o visini paušalnog poreza po krevetu odnosno po smještajnoj jedinici u kampu na području Općine Tovarnik*

 *Nakon kraćeg pojašnjenja Pročelnice, da se Izmjena i dopuna Odluke radi po uputi Ureda državne uprave (nadzor zakonitosti), predsjedatelj daje točku na raspravu i usvajanje.*

*Općinsko vijeće donosi:*

***Odluku o izmjenama i dopunama Odluke o visini paušalnog poreza* po krevetu odnosno po smještajnoj jedinici u kampu na području Općine Tovarnik**

*Odluka donesena j e d n o g l a s n o.*

*( 12 vijećnika je glasovalo ZA)*

**A.D.4.**

*Pod točkom 4. Prijedlog odluke o novčanoj naknadi za zamjenika za obnašanje dužnosti bez zasnivanja radnog odnosa (volonterski)*

*Zamjenik Načelnice kao izvjestitelj iznio je svoje razloge tj. glavni razlog prelaska u volontera a to je Natječaj za raspolaganje poljoprivrednim zemljištem u vlasništvu RH.*

*Vijećnica Vuko-Pejak: „Zanima me hoće li biti do kraja mandata volonter?“*

*Zamjenik: „Iskreno rečeno ne znam:“*

*Nakon kratke rasprave,*

*Općinsko vijeće nije usvojilo prijedlog Odluke o novčanoj naknadi zamjenika za obnašanje dužnosti bez zasnivanja radnog odnosa (volonterski)*

 *( 6 vijećnika je glasovalo ZA; 6 vijećnika je suzdržano)*

***A.D. 5.***

*Pod točkom 5.* Prijedlog Odluke o II. Izmjeni i dopuni Odluke o grobljima

*Načelnica kao izvjestitelj je obrazložila prijedlog Odluke.*

*Vijećnica Kolarević se ne slaže sa oslobađanjem od plaćanja grobne naknade za poginule branitelje.*

*Nakon kratke rasprave, predsjedatelj daje točku na glasanje.*

*Općinsko vijeće donosi:*

**Odluka o II. Izmjeni i dopuni Odluke o grobljima**

*Odluka donesena je većinom glasova.*

*( 8 vijećnika je glasovalo ZA, 1 protiv, 3 suzdržano)*

***A.D. 6.***

*Pod točkom 6. Prijedlog Odluke o davanju suglasnosti na Opće uvjete Eko Jankovci d.o.o.*

*Pročelnica kao izvjestitelj je kratko obrazložila da je to zakonska obveza.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

***Odluka o davanju suglasnosti na Opće uvjete Eko Jankovci d.o.o***

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 7.***

*Pod točkom 7. Prijedlog Odluke o imenovanju sudaca porotnika*

Načelnica je izvjestitelj, i obrazložila je da je stigao dopis od Županije da se imenuju najmanje 5 sudaca porotnika i sudaca porotnika za mladež.

Predsjedatelj je pitao potpredsjednicu Mijić i vijećnika Belju jesu li se usuglasili i vijećnik Beljo je odgovorio da ne žele na takav način.

Predsjedatelj je rekao da predlože neka 2 kandidata još.

Vijećnik Beljo je odgovorio da predsjednik vijeća ima od svih njih brojeve mobitela da ih nazove i kaže da su 3 imenova i da oni mogu još 2, i da bi on vrlo rado tako surađivao.

Predsjedatelj daje 7.točku na glasanje:

Prijedlog Odluke nije usvojen.

(5 vijećnika je glasovalo ZA)

**A.D. 8.**

*Pod točkom 8. Prijedlog Odluke o imenovanju Povjerenstva za zakup i Povjerenstva za prodaju poljoprivrednog zemljišta u vlasništvu RH*

Načelnica kao predlagatelj, povlači ovaj prijedlog.

***A.D. 9.***

*Pod točkom 9. Prijedlog Odluke o osnivanju postrojbe civilne zaštite*

*Zamjenik kao izvjestitelj je obrazložio da smo sukladno zakonu dužni napraviti preustroj sastava civilne zaštite, trenutno je to tim civilne zaštite i broji 42 člana, a prijedlog je sada da to bude 26 članova.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o osnivanju postrojbe civilne zaštite**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 10.***

*Pod točkom 10. Prijedlog Odluke o odabiru i dodjeli koncesije za obavljanje dimnjačarskih poslova*

*Načelnica kao izvjestitelj je obrazložila da je proveden postupak davanja koncesije za obavljanje dimnjačarskih poslova, te da se jedini i javio EKO-DIM.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o odabiru i dodjeli koncesije za obavljanje dimnjačarskih poslova**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 11.***

*Pod točkom 11. Prijedlog Odluke o zonama sanitarne zaštite izvorišta „Banovina“ Tovarnik*

*Načelnica kao izvjestitelj kratko iznosi bit zona, te da po uputi Hrvatskih voda, vijeće donosi ovu Odluku.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o zonama sanitarne zaštite izvorišta „Banovina“ Tovarnik**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 12.***

*Pod točkom 12. Prijedlog Odluke o usvajanju Izvješća Plana upravljanja imovinom u vlasništvu Općine Tovarnik za 2018.*

*Načelnica kao izvjestitelj je kratko iznijela obrazloženje prijedloga.*

*Nakon kratke rasprave, predsjedatelj daje točku na glasanje.*

*Općinsko vijeće donosi:*

**Odluka o usvajanju Izvješća Plana upravljanja imovinom u vlasništvu Općine Tovarnik za 2018.**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 13.***

*Pod točkom 13.* Prijedlog Odluke o usvajanju Izvješća o provedbi Plana gospodarenja otpadom Općine Tovarnik za 2018.

*Načelnica kao izvjestitelj je kratko iznijela obrazloženje prijedloga, i da je Eko-flor naknadno dostavio svoje Izvješće koje će biti uneseno u Izvješće o provedbi Plana.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o usvajanju Izvješća o provedbi Plana gospodarenja otpadom Općine Tovarnik za 2018.**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 14.1.***

*Pod točkom 14.1. Prijedlog Odluke o usvajanju godišnjeg izvještaja o izvršenju Proračuna**Općine Tovarnik za 2018. godinu*

*Načelnica je izvjestitelj te je objasnila da je računovotkinja na bolovanju, te napomenula da je u prijedlogu Odluke greška pod stavkom „ostvareno“, te da umjesto* 11.286.277,17 kn, treba biti 11.286.229,17 kn.

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o usvajanju *godišnjeg izvještaja o izvršenju Proračuna Općine Tovarnik za 2018. godinu***

*Odluka donesena j e d n o g l a s n o.*

*( 12 vijećnika je glasovalo ZA)*

Predsjedatelje je dodao da je nadopuna Prijedlog Odluke o usvajanju Izvješća o provedbi Plana razvojnih programa 2018-2020.

*Rasprave nije bilo*

*Općinsko vijeće donosi:*

**Odluka o usvajanju *Izvješća o provedbi Plana razvojnih programa 2018-2020.***

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 14.2.***

*Pod točkom 14.2.* *Prijedlog Odluke o raspodjeli rezultata*

*Načelnica je izvjestitelj, te ukratko objasnila da se ova Odluka, također donosi uz izvršenje Proračuna.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o raspodjeli rezultata**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 14.3.***

*Pod točkom 14.3. prijedlog odluke o usvajanju izvješća o izvršenju Programa građenja komunalne infrastrukture Općine Tovarnik za 2018.god.*

*Načelnica kao izvjestitelj je obrazložila da je Zakonom o komunalnom gospodarstvu, propisano da se uz izvršenje Proračuna donosi i ovo Izvješće.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka** **o usvajanju izvješća o izvršenju Programa građenja komunalne infrastrukture Općine Tovarnik za 2018.god.**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 14.4.***

*Pod točkom 14.4. Prijedlog odluke o usvajanju izvješća o izvršenju Programa održavanja komunalne infrastrukture Općine Tovarnik za 2018.god.*

*Načelnica kao izvjestitelj je obrazložila da je Zakonom o komunalnom gospodarstvu, propisano da se uz izvršenje Proračuna donosi i ovo Izvješće.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka** **o usvajanju izvješća o izvršenju Programa održavanja komunalne infrastrukture Općine Tovarnik za 2018.god.**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 14.5.***

*Pod točkom 14.5. prijedlog odluke o usvajanju Izvješća o ostvarivanju Programa korištenja sredstava ostvarenih od zakupa, koncesija i prodaje poljoprivrednog zemljišta u vlasništvu Republike Hrvatske u razdoblju od 1. siječnja do 31. prosinca 2018. godine*

*Načelnica kao izvjestitelj je obrazložila da je Zakonom o poljoprivrednom zemljištu propisano da se ovo izvješće podnosi Ministarstvu poljoprivrede do 31.3. tekuće godine za prethodnu godinu.*

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o usvajanju Izvješća o ostvarivanju Programa korištenja sredstava ostvarenih od zakupa, koncesija i prodaje poljoprivrednog zemljišta u vlasništvu Republike Hrvatske u razdoblju**

**od 1. siječnja do 31. prosinca 2018. godine**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 15.***

*Pod točkom 15. Prijedlog odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Tovarnik*

***Predsjedatelj je dodao da se ova točka nadopunjuje sa prijedlogom koeficijenta za višeg referenta-voditelja projekta „#suDjeluj“.***

Načelnica ka o izvjestitelj je obrazložila da je Zakonom o poljoprivrednom zemljištu propisano da Općine trebaju imati poljoprivrednog redara, a one koje imaju iznad 5000ha da mora biti poljoprivredne struke, također je objasnila da je tjednu u kojem je vijeće, stigla Odluka o projektu „#suDjeluj“, i da će se u roku mjesec dana potpisat i Ugovor, mora se donijeti i koeficijent za to novo privremeno radno mjesto.

*Rasprave nije bilo, predsjedatelj daje točku na glasanje.*

*Općinsko vijeće donosi:*

Odluka o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Tovarnik

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 16.***

***Pod točkom 16.***Prijedlog Odluke o ispravci Odluke o drugim izmjenama i dopunama Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2018.

Pročelnica kao izvjestitelj, obrazložila je da ispravak Odluke prema uputi Ureda državne uprave (nadzor zakonitosti).

*Rasprave nije bilo, predsjedatelj daje točku na glasanje.*

*Općinsko vijeće donosi:*

**Odluka o ispravci Odluke o drugim izmjenama i dopunama Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2018.**

*Odluka donesena j e d n o g l a s n o.*

*( 12 vijećnika je glasovalo ZA)*

***A.D. 17.***

***Pod točkom 17. Razno***

*Vijećnica Vuko-Pejak se javila sa prijedlogom, s obzirom da je Tovarnik poznat po Matošu, i da postoji Matoševa kuću u koju nitko ne može ući, i jedini spomenik koji je piscu u selu je ispred škole je bista, po uzoru na kip Matoša koji se nalazi Zagrebu, „Matoš na klupi“, pa možda da se napravi neka replika tu u centru.*

*Predsjedatelj je dodao da se intenzivno radi na prijenosu vlasništva sa Matoševe kuće, na Općinu, Županiju ili Ministarstvo.*

*Načelnica se izjasnila da bi prije da se stavi spomenik u centru, gdje će doći fontana, pametna klupa jer se kod Matoševe kuće ne bi ni vidio.*

*Vijećnik Balić je pitao što je sa semaforima, Načelnica mu je objasnila da je preko TINTL-a predan projekt za senzore, i u Ilači i u Tovarniku, te da se čeka potpisivanje Ugovora.*

*Vijećnica Vuko-Pejak je pitalal koji je rezultat ankete o prodaji nekretnina, Načelnica joj je odgovorila da u ponedjeljak svi načelnici imaju sastanak u Ivankovu, da je većina vijećnika bila za prodaju, te se izjasnila da je njoj cifra mala i ako se bude išlo u prodaju da će se tražiti nova procjena.*

*Također se razgovaralo o gradnji školske dvorane u Ilači, pa je vijećnica Vuko-Pejak objasnila da se možda treba malo pričekati jer će ići nova mreža škola o kojoj odlučuju osnivači, odnosno koje škole će ostati a koje ne.*

*Sjednica je tonski snimana i završila je u 20:05.*

*ZAPISNIČAR PREDSJEDNIK OPĆINSKOG VIJEĆA*

*Katarina Mađarević Dubravko Blašković*